kardosdrur/scandi-wiki huggingface dataset:
ArgueGraph

ArgueGraph er et CSCL script der bruges til at understøtte læring gennem argumentation. Formålet med ArgueGraph scriptet er, at fremkalde argumentation mellem to personer med konfliktende holdninger.

Når man bruger ArgueGraph skal man som bruger igennem 5 faser:

1. Solo phase: I denne fase udfylder brugerne individuelt et spørgeskema omhandlende et bestemt emne. Til hvert spørgsmål findes der 4 svarmuligheder hvor ét af svarene skal afkrydses ligeledes findes der et felt til uddybelse af svaret – dette felt skal også uudfyldes.

2. Display phase: I denne fase bliver brugernes besvarelse fra spørgeskemaet omdannet i et pointsystem, dette gør det muligt at sammensætte to brugere der har konfliktende holdninger. Disse to brugere skal nu samarbejde i næste fase.

3. Duo phase: Herefter udfylder brugerne, som blev sammensat i foregående fase, spørgeskemaet igen. Denne gang skal de blive enige om ét fælles svar på spørgsmålene samt én fælles uddybende forklaring.

Der er 3 principper brugerne kan anvende når de skal nå til enighed med deres argumentation i denne fase(dou phase);  ”union of solo arguments”, ”victory strategy” eller ”new argument”.

”Union of solo arguments” er en social løsning. Brugerne kigger på begge deres argumenter, siden-om-side, og får på den måde skabt et nyt argument i fællesskab. Denne kombination af deres to argumenter er hvad man kalder ”union of solo arguments”. Dette princip understøtter ikke nødvendigvis at selve indholdet af spørgsmålet bliver diskuteret men brugerne når til enighed ud fra deres argumenter.

Hvis et af de individuelle argumenter bliver valgt frem for det andet som gældende for duo svaret er der tale om princippet ”victory strategy”. Hvis ”taberen” giver op uden diskussion er der tale om en slags social orienteret løsning, hvorimod hvis der er tale om at en bruger overbeviser den anden bruger kan man sige at det er en mere kognitiv løsning på problematikken.

Det mest kognitive output fås ved at de to brugere, i fællesskab, laver et nyt argument frem for at de benytter sig af de allerede eksisterende argumenter. Dette princip kaldes ”new argument”.

4. Debriefing phase: Efter at spørgeskemaet er besvaret igen, viser ArgueGraph en sammenstilling af brugernes individuelle besvarelser (den fra fase et) samt de kollektive besvarelser (den fra fase tre). Denne sammenstilling gør det muligt for brugeren at se ændringen fra den individuelle til den kollektive besvarelse.

5. Homework phase: I den sidste fase skal brugerne individuelt analysere besvarelsen til et af de spørgsmål hvor svarmuligheden har ændret sig.

Læring
Munku-Sardyk

Munku-Sardyk (, ; , ) er det højeste bjerg i Sajanbjergene i Asien. Det er 3.491 meter højt og ligger på grænsen mellem Mongoliet og Rusland. Det er samtidig det højeste bjerg i Republikken Burjatia og det højeste i provinsen Khövsgöl i Mongoliet. På sydsiden ligger trægrænsen i 2.000 moh., på nordsiden på 2.200 moh.

Referencer

Eksterne henvisninger 

 Peakbagger listing
 M. Nyamaa, Khövsgöl aimgiin lavlakh toli, Ulaanbaatar 2001, p. 37

Mongoliets geografi
Bjerge i Rusland
Republikken Burjatias geografi
Slint

Slint var et amerikansk post-rockband fra Louisville, Kentucky, USA, som eksisterede mellem 1986 og 1991. Bandet er senere kommet sammen for at spille koncerter. Gruppen bestod af Brian McMahan (guitar og vocal), David Pajo (guitar), Britt Walford (trommer), Todd Brashear (bas på Spiderland) og Ethan Buckler (bas på Tweez).

Baggrund

Før Slint 
Walford og McMahan begyndte at spille musik sammen fra en tidlig alder. Deres første band hed Languid and Flaccid, som de stiftede mens de stadig gik i folkeskole. Walford og McMahan spillede senere sammen i Louisville punk bandet Squirrel Bait, men Walford valgte at forlade bandet efter deres første øvesession. Før Slint spillede Pajo, Walford (og kortvarigt, McMahan) sammen i bandet Maurice. Walford, Pajo og Buckler spillede deres første show sammen i 1985 under navnet Small Tight Dirty Tufts of Hair.

1989-1991: Tweez og Spiderland 
Slint blev stiftet i 1986 og indspillede deres første album Tweez i 1987, som blev produceret af Steve Albini og udgivet i 1989. 

Bandets andet og sidste album Spiderland blev indspillet i 1990 på blot fire dage og udgivet i 1991. På trods af albummets først lave salgsnumre og obskuritet, får det i dag meget anmelderros og er set som et de album der lagde fundamentet for de senere post-rock og math-rock genrer. Bandet gik fra hinanden kort efter Spiderland blev indspillet grundet formanden McMahans depression. 

Sangteksterne til begge album var skrevet i det sidste øjeblik eller improviseret.

Diskografi

Album 
 Tweez (1989)
 Spiderland (1991)

EP 

 Untitled (1994)

Referencer 

Alternative grupper
Rockgrupper fra USA
Indierockgrupper fra USA
Blood on the Tracks

Blood on the Tracks er et album af Bob Dylan, som udkom i 1975. I 2012 kårede læserne af det amerikanske musikmagasin Rolling Stone albummet som hans bedste.

Numre

Referencer 

Album fra 1975
Bob Dylan-album
The Stone Roses (album)

The Stone Roses er titlen på The Stone Roses' debutalbum fra 1989.

Sangene
"I Wanna Be Adored" – 4:52
"Waterfall" – 4:37
"She Bangs the Drums" – 3:42
"Don't Stop" – 5:17
"Bye Bye Badman" – 4:00
"Elizabeth My Dear" – 0:59
"(Song For My) Sugar Spun Sister" – 3:25
"Made of Stone" – 4:10
"Shoot You Down" – 4:10
"This Is the One" – 4:58
"I Am the Resurrection" – 8:12

Debutalbum fra 1989
Rockalbum fra Storbritannien
Brokvarter

Et brokvarter er i en storby en tætbebygget bydel beliggende uden for den egentlige (i Europa oftest middelalderlige) bykerne. Et brokvarter er opstået umiddelbart uden for byens befæstning ved byvækst udgående fra bykernen (jævnfør den franske betegnelse faubourg, "uden for fæstningen").

Den danske betegnelse brokvarter skyldes, at man har udvidet betydningen af bro fra at betegne forbindelsen over byens voldgrav, til at betegne den gade og ofte hele den bydel, der breder sig uden for broen.

Brokvarterer kaldtes tidligere også, ligesom endnu på tysk og svensk, forstæder, således i navnet på Kjøbenhavns Forstæders Sporveisselskab, der betjente denne bys brokvarterer; men dette ord har på dansk ændret betydning til at dække bydele, der ligger fjernere fra centrum, har en mindre sluttet bebyggelse og ofte er vokset op omkring eksisterende landsbyer (tysk Vorort, svensk förort). I modsætning hertil har brokvarterer karréer med tætsluttende bebyggelse og forretningsgader.

Begrebet brokvarter benyttes i Danmark oftest om Københavns brokvarterer, men mange danske byer har gader eller kvarterer med navnet -bro, oftest kombineret med et verdenshjørne, som i de største byer som København og Aarhus er blevet egentlige bydele.

Se også 
 Københavns brokvarterer
 Forstad

Kvarterer
Bebyggelsesgeografi
My Bloody Valentine

My Bloody Valentine er en irsk alternativ rock gruppe, der blev dannet i 1983, og fortsatte frem til 1997, hvor gruppen gik i opløsning, hvorefter den blev gendannet i 2007. Den blev dannet af guitarist og forsanger, Kevin Shields, og trommeslager, Colm Ó Cíosóig. Efterfølgende kom sanger og guitarist Bilinda Butcher, og bassist Debbie Googe med i gruppen, der efterfølgende flyttede til London.

Gruppen har udgivet to studiealbum. Deres debut album, Isn't Anything, og det anmelderroste album, Loveless.

I 2013 udgav My Bloody Valentine et nyt album under navnet "Mbv".
 Diskografi 
 Isn't Anything (1988)
 Loveless (1991)
 Mbv'' (2013)

Eksterne henvisninger 

 
 
 

Alternative grupper
Musikgrupper fra Irland
Indierockgrupper fra Storbritannien
Musikgrupper fra 1983
Katrine Mikkelsen

Katrine Mikkelsen (født 1986) er en dansk atlet medlem af Aalborg AK, Aalborg AM fra 2007 og Københavns IF fra 2012.

Internationale ungdomsmesterskaber 
 2005 U20-NM 400 meter 7.plads 58,32
 2005 U20-NM 100 meter 8.plads 13,06
 2004 U20-NM 400 meter 6.plads 58,47

Danske mesterskaber 
OBS Oversigten er endnu ikke fuldt opdateret!
  2013 4 x 400 meter
  2012 4 x 100 meter
  2012 4 x 400 meter
  2012 200 meter inde 26,00
  2012 400 meter inde
  2012 4 x 200 meter inde
  2011 200 meter inde 26,18
  2011 400 meter inde 58,68
  2011 4 x 200 meter inde 1,48,60
  2010 200 meter 25,64
  2007 200 meter 25,11
  2007 200 meter inde 25,49
  2007 60 meter inde 7,92
  2007 400 meter inde 57,75
  2006 200 meter 25,27w
  2006 200 meter inde 26,50
  2005 200 meter inde 26,85
  2005 400 meter inde 60,66

Eksterne henvisninger 
 DAF i tal – Katrine Mikkelsen 
 Statletik.dk – Profil Katrine Mikkelsen
 IAAFs profil -Katrine Mikkelsen

Sprintere fra Danmark
Atleter fra Aalborg AK
Atleter fra Aalborg AM
Atleter fra Københavns IF
Isvej

En isvej (estisk: jäätee; finsk: jäätie; svensk: isväg, russisk zimnik) er en vej som i vinterperioden går på is, som er tilfrosset på en sø, en elv eller et hav, og hvor isen er så tyk, at det er muligt at køre i personbil på denne. Ofte erstatter isveje da færgeforbindelser, undertiden gør de det muligt at køre til øer eller steder, som ellers ikke kan nås med bil eller med tunge transporter. I nogle egne, f. eks. i Sibirien, er transport af tungt gods, såsom malm og svært maskineri, at foretrække ad isveje frem for sommerens alternativer - flodtransport, flyvemaskiner eller helikoptere.

Isveje har begrænsninger med hensyn til blandt andet vægt og fart samt indbyrdes kørselsafstand mellem brugerne, dels af hensyn til de enkelte trafikanters sikkerhed, dels for at forhindre sprækkedannelser i isen. Kravene varierer fra land til land og undertiden mellem de forskellige isveje. 

Isveje oprettes om vinteren blandt andet i Estland, Finland, Canada, Norge, Rusland og Sverige. Territoriet Nunavut i Canada har vejforbindelse med resten af Nordamerika alene med en isvej.

Estland 

I Estland findes kun officielle isveje. Sådanne kan oprettes, når isen overalt er mindst 22 cm tyk. Isveje anses for bedst på nylig tilfrossen is, idet varmeperioder kan påføje isvejen vanskeligt opdagelige skader. Vejene oprettes efter forudgående kontrol af den planlagte vejstrækning med isbor eller specielle radarer. Isvejen afmærkes med nåletræskviste med 50-100 meters indbyrdes afstand. De må kun befærdes i dagtimerne. Den indbyrdes afstand mellem bilerne skal være mindst 250 meter. Kørselshastigheder op til 70 km/t er tilladt, men kørsel med hastigheder på 25-40 km/t skal undgås på grund af resonans og fare for issprækker, ligesom standsning er forbudt. Sikkerhedsselen må IKKE være fastspændt. Køretøjernes vægt må ikke overstige 2-2,5 ton.

Finland 

I Finland opretholder vägförvaltningen under isvintre et antal lange isveje blandt andet i Skärgårdshavet. Isvejen over søen Pielinen i Lieksa, mellem Koli og Vuonislahti, er 7 kilometer lang og forkorter afstandet fra Lieksa centrum til Koli by fra 92 til 41 kilometer sammenlignet med landevejen.

Sverige 

I Sverige forestår Vägverket et antal isveje, men der findes også private isveje. Landets længste, sammenhængende isvej er ca. 15 km lang og oprettes i Luleå skärgård. Den udgår fra Hindersöstallarna og går til Hindersön, Stor-Brändön og Långön. Den sydligste isvej findes i søen Hjälmaren mellem færgelejet i Hampetorp og Vinön.

Isjernbaner 

Undertiden oprettes endda jernbaner over isen, således på Bajkalsøen under den russisk-japanske krig og på Ladoga-søen under belejringen af Leningrad. I Sankt Petersborg har der været oprettet sporvognslinjer over isen.

Noter

Litteratur 
Vägverkets publikation Väg på is (svensk)

Vejtyper
Vandis
Sofie Albrechtsen

Sofie Albrechtsen (født 20. februar 1995 i Esbjerg) er en dansk atlet medlem af Esbjerg AM.

Sofie Albrechtsen vandt som 16-årig bronze ved inde-DM i højdespring 2011 og har i årene efter vundet sølv og guld.

Sofie Albrechtsen deltog 2011 ved NM i mangekamp i Sipoo i Finland, hvor det blev til en 7. plads for 16-17 årige. Hun scorede med 4838 point sit bedste nogensinde, men efter de særlige regler ved NM blev der stødt med 3 kg kugle mod normalt 4 kg, hvorfor syvkampen ikke kommer til at figurere i statistikken. Hun forbedre ved Ungdoms-VM i Lille sin officielle PR i syvkamp med 21 point til 4576 point, hvilket rakte til en 25. plads ud af 34 startende. Ved Ungdoms-DM i Aabenraa kunne hun som ventet vinde og satte igen personlige rekord med 4736 point.

Danske mesterskaber 
  2013 Højdespring-inde 1,73
  2012 Højdespring-inde 1,67
  2011 Højdespring-inde 1,64

Personlige rekord 
 Højdespring: 1,74 Hvidovre Stadion 1. september 2012
 Højdespring -inde: 1,75 Spar Nord Arena i Skive 2. februar 2013
 Syvkamp: 4736 point Aabenraa 20.-21. august 2011
 Syvkamp: 4838 point Sipoo, Finland 18.-19. juni 2011

Eksterne henvisninger 
 Statletik.dk Profil – Sofie Albrechtsen
 IAAFs Profil – Sofie Albrechtsen

Højdespringere fra Danmark
Atleter fra Esbjerg AM
Personer fra Esbjerg
Mangekæmpere fra Danmark
Mathilde Diekema Jensen

Mathilde Diekema Jensen (født 1994) er en dansk atlet medlem af Aarhus 1900.

Mathilde Diekema Jensen vandt som 17-årig sølv ved inde-DM i højdespring og trespring 2011. I 2013 skiftede hun til mangekamp.

Nu trænes hun af Morten Justesen og Thomas Cortebeeck.

Danske mesterskaber 
  2013 Syvkamp 4213p
  2012 Højdespring-inde 1,67
  2011 Højdespring 1,67
  2011 Højdespring-inde 1,67
  2011 Trespring-inde 11,97

Personlige rekord 
 7-kamp 5110 point, 29 april 2016
 100 m hæk 15.93, 29 april 2016
 Højdespring 1,77, Huddinge Sverige 12 juni 2016
 Kuglestød 12.47, 11. juni 2016
 200 m 26.69 15. august 2015
 Længdespring 5.44, 06 marts 2012
 Spyd 35.49, 29 april, 2016
 800 m 2.15.29, 29 april 2016

Eksterne henvisninger 
 http://statletik.dk/index.php/Profile/index/8382
 

Mangekæmpere fra Danmark
Atleter fra Aarhus 1900
Atleter fra Aalborg AM
Højdespringere fra Danmark
Trespringere fra Danmark
Come into My World

"Come into My World" er en sang af den australske sangeren Kylie Minogue fra hendes ottende studiealbum Fever (2001). Sangen blev skrevet og produceret af Cathy Dennis og Rob Davis, som også skrev og producerede Minogues vellykkede single "Can't Get You Out of My Head" fra samme album.

Udgivelse og indspilning 
Med succesen af den tidligere single "Love at First Sight" i USA meddelte Minogue hun ville udgive albummets fjerde og sidste single og "Come into My World" blev valgt. I mellemtiden udgivet Minogue den australske salgsfremmende single "Fever" fra albummet af samme navn. "Come into My World" blev senere udgivet som single den 2. november 2002. Der var to versioner af sangen indspillet, en albumversion og en singleversion, som blev ikke udgivet digitalt. Men singleversionen blev senere udgivet på opsamlingsalbummet Ultimate Kylie (2004).

"Come into My World" er en dance pop-sang og indeholder elementer af house med også en lille disco-stil.

Hitlisteplaceringer 
I Storbritannien nåede sangen nummer otte på UK Singles Chart. I Australien nåede sangen nummer fire på ARIA Charts og blev certificeret guld af Australian Recording Industry Association og blev certificeret guld af Australian Recording Industry Association. I New Zealand nåede sangen nummer tyve og blev på hitlisterne i elleve uger.

I USA nåede singlen nummer 91 på Billboard Hot 100 men nåede nummer tyve på Hot Dance Club Songs. Sangen nåede Top 20 i Italien, Danmark og Spanien. I Latinamerika nåede singlen nummer 66 i Chile og førstepladsen i Mexico.

Musikvideo 
I videoen slentrer Kylie rundt om en gadeblok i Boulogne-Billancourt, en forstad til Paris i Frankrig. Hver gang hun fuldfører en runde i området, kommer der yderligere en Kylie fra en af gadens butikker og personerne i baggrunden lier ligeledes gentaget i lidt forskellige positioner. Ved videoens afslutnig er hun repræsenteret fire gange, ligesom elementerne i scenens baggrund. Videoen slutter da en femte Kylie kommer ud.

Formater og sporliste 
Disse er de formater og sporlister af større udgivelser af Come into My World.

Canadiske CD
"Come into My World" (Single Version) – 4:08
"Come into My World" (Fischerspooner Mix) – 4:20

Britiske CD 1
"Come into My World" (Single Version) – 4:08
"Come into My World" (Ashtrax Mix) – 5:02
"Come into My World" (Robbie Rivera's Hard and Sexy Mix) – 7:00
"Come into My World" (Video)

Britiske CD 2
"Come into My World" (Single Version) – 4:08
"Love at First Sight" (Live Version 2002 Edit) – 4:19
"Fever" (Live Version 2002) – 3:43

Britiske DVD
"Come into My World" (Kylie Fever Live Video) – 6:12
The Making of "Come into My World"
"Come into My World" (Fischerspooner Mix Slow)

Hitlister

Udgivelsehistorie

Referencer

Eksterne henvisninger 
Officiel tekst på MetroLyrics 

Kylie Minogue-sange
Sange fra 2001
Singler fra 2002
Anne Sofie Vermund

Anne Sofie Vermund (født 1993) er en dansk atlet medlem af Sparta Atletik.

Anne Sofie Vermund vandt som 18-årig bronze ved inde-DM på 60 meter hæk 2011. Hun trænes af Michael Jørgensen og tidligere af Anders Møller.

Under sommeren 2010 kunne man på flere end 260 plakatsøjler rundt om i København se Team Copenhagens to plakater; den ene med Muzafar Ali fra Nørrebro Taekwondo Klub, den anden med Anne Sofie Vermund begge indgår i Team Copenhagen Eliteidrætsakademi.

Danske mesterskaber 
  2012 60 meter hæk-inde 9,11
  2011 60 meter hæk-inde 9,37
  2011 4 x 200 meter-inde 1,46,28

Personlige rekord 
 60 meter hæk-inde: 8,89 Helsingborg 2012
 100 meter hæk: 14,82 Helsingør 2014

Eksterne henvisninger 
 Statletik.dk Profil – Anne Sofie Vermund 

Hækkeløbere fra Danmark
Atleter fra Sparta Atletik
Get Outta My Way

"Get Outta My Way" er en sang af den australske sangerinde Kylie Minogue fra hendes ellevte studiealbum Aphrodite. Sangen blev udgivet som den anden single den 27. september 2010.

Udgivelse 
Minogue bekræftede at "Get Outta My Way" ville blive udgivet som albummets anden single. Singlen blev udgivet den 27. september 2010 på verdensplan. Sangen blev først gjort tilgængelig på det salgsfremmende album inden udgivelsen. "Get Outta My Way" blev skrevet og produceret af Lucas Secon, Damon Sharpe, Peter Wallevik, Daniel Davidsen og Cutfather.

Komposition 
"Get Outta My Way" er en dance-pop og synthpop-sang med en disco-orienteret rytme. I september 2010 blev Minogue interviewet om sangen. Hun sagde at "Get Outta My Way" er ren dance-pop og det er hvad hun er handler om.

Hitlisteplaceringer 
"Get Outta My Way" nåede tolvte pladsen på UK Singles Chart og nummer 69 i hendes hjemland Australien på ARIA Charts. Singlen havde bedre held i Spanien hvor den nåede nummer elleve og i Danmark hvor den nåede nummer tolv. Singlen nåede kun nummer 25 på den europæiske hitliste, nummer 29 i Frankrig, nummer 41 i Tyskland og nummer 23 i Schweiz. Sangen var også medhold i New Zealand hvor den nåede nummer 69 og nummer 57 i Japan.

Trods den generelle skuffelse nåede "Get Outta My Way" førsteplasden på Billboard (Hot Dance Club Songs). Sangen blev Minogues femte single som nåede førsteplasden på hitlistene og den anden single fra albummet Aphrodite. I marts 2011 havde singlen solgte 66.000 eksemplarer i USA.

Formater og sporliste 

CD single
"Get Outta My Way" – 3:39
"Get Outta My Way" (7th Heaven Mix) – 3:35

CD Maxi
"Get Outta My Way" – 3:39
"Get Outta My Way" (Bimbo Jones Club Remix Radio Edit) – 3:35
"Get Outta My Way" (Sidney Samson Remix) – 5:35
"Get Outta My Way" (Paul Harris Vocal Remix) – 7:18
"Get Outta My Way" (Mat Zo Remix) – 8:31
"Get Outta My Way" (Video)

Britiske CD Promo
"Get Outta My Way" – 3:39
"Get Outta My Way" (Instrumental) – 3:45

Amerikanske CD Promo 1
"Get Outta My Way" (7th Heaven Club Mix) – 7:52
"Get Outta My Way" (7th Heaven Radio Mix) – 3:35
"Get Outta My Way" (Paul Harris Mix) – 7:18
"Get Outta My Way" (Paul Harris Dub) – 7:36

Amerikanske CD Promo 2
"Get Outta My Way" (Daddy's Groove Remix) – 8:02
"Get Outta My Way" (Mat Zo Remix) – 8:30
"Get Outta My Way" (Kris Menace Remix) – 6:46
"Get Outta My Way" (Sidney Samson Remix) – 5:34
"Get Outta My Way" (BeatauCue Remix) – 5:03

Amerikanske CD Promo 3
"Get Outta My Way" (US Version)
"Get Outta My Way" (Instrumental)

Hitlister

Referencer

Eksterne henvisninger 
Officiel tekst på MetroLyrics

Kylie Minogue-sange
Singler fra 2010
Shameless

Shameless er en amerikansk comedy-drama-tv-serie, der produceres af Showtime. Den er baseret på den prisvindende britiske serie af samme navn sendt af Channel 4. Serien finder sted i Chicagos South Side Back of the Yards-kvarter. Serien havde premiere den 9. januar 2011.

Overblik 
Serien følger en dysfunktionel familie bestående af faren Frank Gallagher og hans seks børn. Mens Frank tilbringer sin dag fuld, lærer hans børn at tage sig af hinanden.

Seriens producenter ønskede at adskille den fra tidligere amerikanske arbejderklasseserier ved at fremhæve, hvilke effekter Franks alkoholisme har på familien. Paul Abbot, skaberen af den originale serie, sagde, "Det er ikke My Name Is Earl eller Roseanne. Den skildrer en meget alvorligere grad af fattighed. Det er ikke engang en arbejdsmand."

Sæsoner

Medvirkende 

 William H. Macy som Frank Gallagher
 Emmy Rossum som Fiona Gallagher
 Jeremy Allen White som Philip "Lip" Gallagher
 Cameron Monaghan som Ian Gallagher
 Emma Kenney som Debbie Gallagher
 Ethan Cutkosky som Carl Gallagher
 Brennan Kane og Blake Alexander Johnson, senere Brenden og Brandon Sims, som Liam Gallagher
 Shanola Hampton som Veronica Fisher
 Steve Howey som Kevin Ball
 Isidora Goreshter som Svetlana Fisher
 Justin Chatwin som Jimmy Lishman alias Steve Wilton og Jack
 Noel Fisher som Mickey Milkovich
 Jane Levy, efter første sæson Emma Greenwell, som Mandy Milkovich
 Emily Bergl som Samantha "Sammi" Slott
 Chloe Webb som Monica Gallagher
 Pej Vahdat som Kash
 Joan Cusack som Sheila Jackson
 Laura Slade Wiggins som Karen Jackson
 Joel Murray som Eddie Jackson

Referencer

Eksterne henvisninger 
 Officiel hjemmeside
 

Amerikanske tv-serier fra 2010'erne
Amerikanske tv-serier fra 2020'erne
LGBT-relaterede tv-programmer
Tv-programmer fra Showtime
Frikvarter

Ordet frikvarter er betegnelse for pausen mellem de enkelte skoletimer. Ordet betyder oprindelig ”et område, hvor man kan opholde sig i en pause”, men som det sker for mange ældre danske ord, har det ændret betydning. Varigheden kan variere og er ikke nødvendigvis 15 minutter. Det store frikvarter, også kaldet spisefrikvarteret, varer som regel omkring 30 minutter. Ordet bruges også i overført betydning om et tidsrum, hvor man ikke føler sig bundet, fx af en arbejdsopgave.

Hvis man skiller ordet ad får man: fri kvarter. Som skal betyde en pause på et kvarter. Det lille frikvarter er ofte på et kvarter og det giver derfor god mening at kalde det for et frikvarter. På engelsk hedder frikvarter bare break altså pause.

Litteratur 

 Blatchford, Peter (1989). Playtime in the primary school. Problems and improvements. 
 Blatchford, Peter (1998). Social life in school. The role of breaktime. 
 Krüger, Rudolf (1996). Die grosse Pause. Zwischenzeiten im Schulalltag.

Grundskole
Ungdomsuddannelse
Byer i Litauen

Dette er en liste over byer i Litauen.

Den største by i Litauen er Vilnius med et befolkningstal på 535.631(2011). I Vilnius apskritis bor der 850.321 personer(2010), omkring en fjerdedel af Litauens befolkning.

Officielt findes der 103 bebyggelser med bystatus i Litauen. Nogen af disse er landsbyer med midlertidig bystatus. Tabellen indeholder alle byer med bystatus. Tallene viser indbyggerne i byerne uden forstæderne.

Kort over byerne

Links 
 Statistik 
 World Gazetteer – Aktuelle indbyggertal for Litauens byer
 Historiske indbyggertal

 
Lister over byer